തരംഗമാകാന് വീണ്ടും ജാസി ഗിഫ്റ്റ്, 777 ചാര്ലിയിലെ ടോര്ച്ചര് സോങ്ങ് എത്തി മലയാളിയായ കിരണ്രാജ് സംവിധാനം ചെയ്ത് കന്നഡ സൂപ്പര്താരം രക്ഷിത് ഷെട്ടി നായകനായെത്തുന്ന 777 ചാര്ലിയിലെ ഗാനമെത്തി. അഞ്ചു ഭാഷകളിലായി പുറത്തിറങ്ങുന്ന ചിത്രത്തിന്റെ ടീസറിന് വന് സ്വീകാര്യതയാണ് ലഭിച്ചത്. 5 പ്രമുഖരായ ഗായകര് ചേര്ന്നാണ് ഗാനം ആലപിച്ചിരിക്കുന്നത്. മലയാളിയായ നോബിന് പോള് സംഗീതം പകര്ന്ന ഗാനം പാടിയിരിക്കുന്നത് ജാസി ഗിഫ്റ്റാണ്. ഏകാന്തതയില് തളച്ചിടപ്പെട്ട, പരുക്കനായ ധര്മ്മ എന്ന യുവാവിന്റെ ജീവിതത്തിലേക്ക് വികൃതിയായ ഒരു നായ്ക്കുട്ടി കടന്നു വരുന്നതും ഇവര് തമ്മിലുള്ള ആത്മബന്ധവുമാണ് ചിത്രം. നായകള്ക്ക് പ്രവേശനമില്ലാത്ത ഹൗസിംഗ് കോളനിയിലേക്ക് ചാര്ലിയെ ധര്മ എത്തിക്കുന്നതും അതിനെ തുടര്ന്ന് ധര്മക്ക് ചാര്ലി ഉണ്ടാക്കുന്ന പൊല്ലാപ്പുകളും നര്മ്മത്തിന്റെ മേമ്ബൊടിയോടെ ഗാനത്തില് അവതരിപ്പിച്ചിട്ടുണ്ട്. ചാര്ലിയുടെയും ധര്മയുടെയും മത്സരിച്ചുള്ള ഗംഭീര പ്രകടനം തന്നെയാണ് ഗാനരംഗത്തിന്റെ പ്രത്യേകത. ഡിസംബര് 31 ന് ലോകമെമ്ബാടുമുള്ള തീയേറ്ററുകളില് ചിത്രം പ്രദര്ശനത്തിനെത്തും. ചിത്രത്തിന്റെ മലയാളം പതിപ്പ് പൃഥ്വിരാജും, തമിഴ് പതിപ്പ് കാര്ത്തിക് സുബ്ബരാജും, തെലുങ്ക് പതിപ്പ് നാനിയുമാണ് അതാത് ഭാഷകളില് വിതരണം ഏറ്റെടുത്തിരിക്കുന്നത്. പരംവഹ് സ്റ്റുഡിയോയുടെ ബാനറില് ജി.എസ്. ഗുപ്ത, രക്ഷിത് ഷെട്ടി എന്നിവര് ചേര്ന്നാണ് നിര്മ്മാണം. സംഗീത ശൃംഗേരിയാണ് നായികയായി അഭിനയിക്കുന്നത്. ബോബി സിംഹയും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ചിത്രത്തില് വിനീത് ശ്രീനിവാസന് ആലപിക്കുന്ന രണ്ടു മലയാളഗാനങ്ങളുണ്ട് എന്നതും ശ്രദ്ധേയമാണ്.